open-index/open-wikipedia-markdown huggingface dataset:
Կասպեր Իդլանդ

**Կասպեր Իդլանդ** (, ), նորվեգական դիմադրության անդամ Երկրորդ համաշխարհային պատերազմի ժամանակ։

## Մանկություն և դպրոցական տարիներ
Կասպեր Իդլանդը ծնվել է Սաննես ոչ մեծ գյուղում, որը գտնվում է Նորվեգիայի հարավում։ Կարսթեն և Գուդուն Բերգ Իդլանդների երկրորդ երեխան է։ 1937 թվականին, 3,5 տարի ռազմական դպրոցում սովորելուց հետո, ստացել է սերժանտի կոչում։ Այնուհետև սովորել է փոստային աշխատողների դպրոցում, որը ավարտելուց հետո աշխատել է Ստավանգերի փոստային բաժանմունքում։

## Երկրորդ համաշխարհային պատերազմ
1940 թվականին, երբ Նորվեգիան գրավվեց Ֆաշիստական Գերմանիայի կողմից, Իդլանդը զորակոչվեց նորվեգական զինված ուժեր՝ մասնակցելով Դիրդալի մոտ տեղի ունեցած մարտերին (Դանիա-Նորվեգական ռազմագործողություն)։  Մադլի գյուղից ոչ հեռու Կասպերը գերի ընկավ, բայց ավելի ուշ ազատվեց գերությունից։

### Լինգեի գումարտակ
1941 թվականի սեպտեմբերին Իդլանդը նավակով տեղափոխվեց Շոտլանդիա և շուտով անդամագրվեց 1-ին նորվեգական առանձնակի գումարտակին։ 1941 թվականի դեկտեմբերին բրիտանական կոմանդոսի կազմում Իրլանդը մասնակցեց Ռեյնեի ռազմագործողությանը։

### Վեմորկի հարձակում
1943 թվականին Իդլանդը Վեմորկի դեմ ռազմագործողությանը շրջանակներում մասնակցեց երկու գործողության, որի նպատակն էր ոչնչացնել Վեմորկ հիդրոէլեկտրակայանը, որը արտադրում էր ծանր ջուր։ Այս ռազմագործողությունը կարևորվում էր այն հանգամանքով, որ գերմանացիները ցանկանում էին Վեմորկում ստեղծել միջուկային զենք։ Առաջադրանքը կատարելուց հետո Կասպերը դիվերսիոն խմբի 4 անդամների հետ դահուկներով փախավ Շվեդիա։

### Vestige 4
1944-1945 թվականներին Իդլանդը ակտիվ մասնակցություն ունեցավ «Vestige 4» դիմադրության ստորաբաժանման գործունեությունում։ Խմբի հիմնական նպատակը ռազմական նավերի սաբոտաժն էր։ Սակայն Իդլանդի խումբը այդպես էլ ոչ մի նավի սաբոտաժ չիրականացրեց։ Այս խմբի կազմում 1945 թվականին նա մասնակցեց Բերքրաիմեի մոտ տեղակայված գերմանական ռազմաբազայի հրդեհման գործողությանը։

## Ետպատերազմյան տարիներ
Պատերազմից հետո Կասպեր Իդլանդը ապրեց Ստանվանգերում մինչև 1955 թվականը, որից հետո տեղափոխվեց ԱՄՆ-ի Նյու յորք նահանգի Հանթինգդոն քաղաքում, որտեղ ապրեց մինչև իր մահը՝ 1968 թվականի մայիսի 25։ 1955 թվականին Իդլանդի ծննդավայրում նրա պատվին բացեցին հուշահամալիր։

## Պարգևներ
* Սուրբ Օլաֆի մեդալ դափնետերևով (Նորվեգիա)
* Պատերազմական մեդալ (Նորվեգիա)
* Նորվեգիայի 1940—1945 թթ.-ի պաշտպանության մեդալ (Նորվեգիա)
* Հակոն VII թագավորի 70-ամյակին նվիրված մեդալ (Նորվեգիա)
* Մարտական խաչ (Մեծ Բրիտանիա)
* Պատվո լեգիոնի շքանշան (Ֆրանսիա)
* Մարտական խաչ 1939–1945 (Ֆրանսիա)
* Ազատության մեդալ (1945) (ԱՄՆ)

## Ծանոթագրություններ

## Արտաքին հղումներ
* Биография Каспера Идланда.  
* Веморк. 

Կատեգորիա:Նորվեգիայի զինվորականներ
Կատեգորիա:1918 ծնունդներ
Կատեգորիա:1968 մահեր
Կատեգորիա:Հունիսի 21 ծնունդներ
Կատեգորիա:Մայիսի 25 մահեր
Կատեգորիա:Նորվեգիայի դիմադրության անդամներ
Կատեգորիա:Պատվո լեգեոնի շքանշանի ասպետներ
Կատեգորիա:Երկրորդ համաշխարհային պատերազմի զինվորականներ
Սիգուրդ Հուլ

**Սիգուրդ Հուլ** (հանդիպում է նաև **Հյոլ**) (, ), նորվեգացի գրող, սոցիալ-հոգեբանական պարբերականի հիմնադիր (հրատարակվում է 1965 թվականից)։

Մինչ Երկրորդ համաշխարհային պատերազմը Օսլոյի համալսարանում ուսումնասիրել է բնական գիտություններ։ Պատերազմի սկզբից անդամագրվել է Նորվեգիայի դիմադրության շարժմանը։ Մասնակցել է մի շարք հատուկ գործողությունների ընդդեմ ֆաշիստա-գերմանական զինված ուժերի։ 1943-1945 թվականներին ապրել է Շվեդիայում։

## Ստեղծագործություններ
* «Մեղավորները ամառային արևի վրա» (1927) - վեպ
* «Հոկտեմբերյան օր» (1931) - վեպ
* «Սեզամ, Սեզամ» (1938) - վեպ
* «Հանդիպում սահմանային անցակետի սյան մոտ» (1947) - վեպ
* «Բաբելոնյան աշտարակի ներքևում» (1956) - վեպ
* «Կաղարդական շրջան» (1958) - պատմավեպ

## Ծանոթագրություններ

Կատեգորիա:Նորվեգացի գրողներ
Կատեգորիա:Նորվեգիայի դիմադրության անդամներ
Կատեգորիա:Դեկտեմբերի 14 ծնունդներ
Կատեգորիա:Հոկտեմբերի 9 մահեր
Կատեգորիա:1890 ծնունդներ
Կատեգորիա:1960 մահեր
Կատեգորիա:Օսլոյի համալսարանի շրջանավարտներ
Կատեգորիա:Գրաքննադատներ
Թրյուգվե Բրատելի

**Մարտին Թրյուգվե Բրատելի** (), նորվեգացի քաղաքական գործիչ, Նորվեգիայի աշխատավորական կուսակցության անդամ, 1971-1972 և 1973-1976 թվականներին Նորվեգիայի վարչապետ։

## Պատանեկություն
Բրատելին ծնվել է Նորվեգիայի Վեստֆոլդ ֆյուլքեի Նյոտերյոյում, որտեղ էլ հաճախել է դպրոց։  Այն ավարտելուց հետո որոշ ժամանակ գործազուրկի կարգավիճակում է եղել։ Այնուհետև աշխատել է որպես սուրհանդակ, կետորսական նավի նավաստի, շինարար։ 1928 թվականին անդամագրվել է նորաստեղծ աշխատավորական կուսակցությանը և արդեն 1930 թվականին ընտրվել է որպես կուսակցության խորհրդի քարտուղար։ Երկրորդ համաշխարհային պատերազմի ժամանակ, երբ ֆաշիստա-գերմանական ուժերը գրավեցին Նորվեգիան, Բրատելին դարձավ կուսակցության հակաճգնաժամային խորհրդի նախագահ։ 1942 թվականին գերմանացիների կողմից ձերբակալվում է՝ համաձայն Ադոլֆ Հիտլերի ներկայացրած օրենքի, ըստ որի յուրաքանչյուր անձ, ով դեմ է ֆաշիստական գաղափարախոսությանը, պետք է ձերբակալվի։ 1943-1945 թվականներին եղել է նացիստական տարբեր ճամբարներում։

## Քաղաքական գործունեություն
Գերությունից ազատվելուց և Նորվեգիա վերադառնալուց հետո՝ 1945 թվականին Աշխատավորական միությունում դառնում Նորվեգիայի աշխատավորական կուսակցության ներկայացուցիչ։ 1950 թվականին Օսլոյի տեղամասից ընտրվել է Նորվեգիայի խորհրդարանի պատգամավոր՝ աշխատելով այնտեղ մինչև 1980 թվականը։ 1960—1963, 1963-1964 թթ. եղել է Նորվեգիայի տրանսպորտի նախարար, 1962 թվականին որոշ ժամանակով իրականացրել է Նորվեգիայի ֆինանսների նախարարի պարտականությունները։ 1971-1972 և 1973-1976 թթ. եղել է Նորվեգիայի վարչապետ։ 1970 թվականի հունիսին Նորվեգիան ցանկություն հայտնեց անդամագրվել Եվրոպական Միությանը, և Բրատելին նշանակվեց Նորվեգիայի կողմից բանակցությններ վարող։

Թրյուգվե Բրատելին համարվում էր հմուտ քաղաքական գործիչ։ Գրել է մի շարք ինքնակենսագրական և քաղաքական գրքեր։ Ֆաշիստական ճամբարի մասին նրա հեղինակած գիրքը Նորվեգիայում համարվում է բավականին հեղինակավոր գիրք։

## Ծանոթագրություններ

* Growth to limits: the Western European welfare states since World War 2: Volume 4 by Peter Flora.

Կատեգորիա:Ինքնակենսագիրներ
Կատեգորիա:Կաթվածից մահացածներ
Կատեգորիա:Կուսակցությունների առաջնորդներ
Կատեգորիա:Նորվեգացի լրագրողներ
Կատեգորիա:Նորվեգիայի դիմադրության անդամներ
Կատեգորիա:Նորվեգիայի նախարարներ
Կատեգորիա:Նորվեգիայի վարչապետներ
Կատեգորիա:Նորվեգիայի քաղաքական գործիչներ
Կատեգորիա:Ոչ գեղարվեստական գրողներ
Կատեգորիա:Օսլոյի համալսարանի շրջանավարտներ
Յակոբ Աալ

**Յակոբ Աալ** (, ), նորվեգացի պետական գործիչ, պատմաբան և գրող։

## Կենսագրություն
1791-1795 թվականներին Կոպենհագենում սովորել է աստվածաբանություն, բնական գիտություններ։ 1799 թվականին դարձել է Արենդալ բնակավայրի մոտ գտնվող Նեսի երկաթի հանքավայրի սեփականատեր։ 1814 թվականին եղել է Նորվեգիայի սահմանադրության հիմնադիրներից։ 1816-1830 թվականներին Սթորթինգում ներկայացրել է Նեդենես շրջանը։

Նորվեգիայի սահմանադրության մշակման վերաբերյալ գրել է «Erindringer som Bidrag til Norges Historia fra 1800 til 1815» գիրքը։ Այն հանդիսանում է Նորվեգիայի պատմության կարևորագույն դրվագները նկարագրող աղբյուր։

1833-1836 թվականներին հրատարակել է «Nu tid og Fortid» պարբերականը, որը տպագրել է քաղաքական, տնտեսական լուրեր։

## Ծանոթագրություններ

## Աղբյուրներ
* Բրոքհաուզի և Եֆրոնի հանրագիտական բառարան, 1890-1907թթ.:
* New Americanized Encyclopædia Britannica (Twentieth Century Edition), The Saalfield Publishing Company, Akron, Ohio, 1903.

Կատեգորիա:1773 ծնունդներ
Կատեգորիա:1844 մահեր
Կատեգորիա:Աստվածաբաններ
Կատեգորիա:Բևեռային աստղի շքանշանի 2-րդ դասի ասպետներ
Կատեգորիա:Երկրաբաններ
Կատեգորիա:Հուլիսի 27 ծնունդներ
Կատեգորիա:Նորվեգացի գրողներ
Կատեգորիա:Նորվեգացի պատմաբաններ
Կատեգորիա:Նորվեգացի տնտեսագետներ
Կատեգորիա:Նորվեգիայի պետական գործիչներ
Կատեգորիա:Նորվեգիայի քաղաքական գործիչներ
Կատեգորիա:Օգոստոսի 4 մահեր
Յորթ Վիգդիս

**Յորթ Վիգդիս** (, ), նորվեգ գրող, ռադիոհաղորդավարուհի։ 

Յորթը ունի բակալավրի կոչում։ Աշխատել է մանկական ռադիոյում։ Այժմ իր ժամանակը տրամադրում է մանկական գրքեր գրելու համար։ Նրա գրքերը թարգմանվել են բազմաթիվ լեզուներով՝ դանիերեն, իսլանդերեն, շվեդերեն, գերմաներեն, ռուսերեն, ուկրաիներեն և այլն։

Վիգդիսը ունի երեք երեխա և բնակվում է Օսլոյի Նեսոյա կղզում։ Ստեղծագործական ոգեշնչման համար տարբեր ժամանակներ բնակվել է Կոպենհագենում, Բերգենում, Շվեյցարիայում և Ֆրանսիայում։

2009 թվականին խախտելով ճանապարհաերթևեկության կանոնները՝ հայտնվել է 30-օրյա կալանքի տակ։ Բանտը նրան ոգեշնչել է գրելու համար իր «Երեսուն օր Սանեֆյորդում» աշխատությունը։

## Գրական կյանք
Յորթ Վիգդիսը հեղինակ է բազմաթիվ գրքերի։ Դրանք են
* Պելե-Ռանգարը դեղին տնից  — մանկական գիրք (1983)
* Յորգեն + Աննե հավասար է ճշմարտություն — մանկական գիրք (1984)
* Հոտած Ռիկարդը — մանկական գիրք (1985)
* Անտառի միջով — վեպ (1986)
* Դրամա Հիլդի հետ — վեպ (1987)
* Անկյունում, երեկոյան — մանկական գիրք (1987)
* Ձեռքը սրտին — վեպ (1989)
* Պոեմ տատիկի համար — վեպ (1990)
* Լեզվով համբույր և երազանք — երիտասարդական վեպ (1990)
* Ֆրանսիական բացահայտում — վեպ (1992)
* Շերիֆի մահը — վեպ (1995)
* Կուրացումը մշակույթում — վեպ (1995)
* Լռություն — վեպ (1996)
* Շնորհակալությունը, շատ լավ — վեպ (1998)
* Հեղինակի էրոտիկ խոստովանությունները — պատմվածք (1999)
* Առաջին անգամ — անչափահասների համար գիրք (1999)
* Ի՞նչ է մայրը — վեպ (2000)
* Եթե միայն — վեպ (2001)
* Գոյության առավելություններն ու թերությունները — վեպ (2005)
* Փոփոխությունների անիվ — վեպ (2007)
* Եզակի թվի երրորդ դեմը — վեպ (2008)
* Խոսիր ինձ հետ — վեպ (2010)
* Երեսուն օր Սանեֆյորդում (2011)

## Էկրանավորում
2011 թվականին Յորթ Վիգդիսի հեղինակած «Յորգեն + Աննե = ճշմարտություն» գրքի հիման վրա էկրանավորվել է համանուն ֆիլմը։

## Պարգևներ
Յորթ Վիգդիսը իր ստեղծագործական կարիերայի ընթացքում արժանացել է բազմաթիվ պարգևների և գովեստի խոսքերի։ 1983 թվականին  աշխատության համար Նորվեգիայի մշակույթի նախարարության կողմից «Մանկական և պատանեկան գրականության համար» արժանացել է մրցանակի։ 1984 թվականին «Յորգեն + Աննե = ճշմարտություն» գրքի համար արժանացել է Նորվեգացի քննադատների միության պարգևին։

## Ծանոթագրություններ

## Աղբյուրներ
* "Hjorth, Vigdis". Dagbladet. Archived from the original on February 26, 2002. 
* Յորթի կենսագրությունը:  

## Արտաքին հղումներ
* Յորթ Վիգդիսը մեքենա է վարել հարբած վիճակում: 

Կատեգորիա:Նորվեգացի գրողներ
Կատեգորիա:20-րդ դարի կին գրողներ
Կատեգորիա:Նորվեգացի արձակագիրներ
Ստանիսլավ Դրոբիշևսկի

**Ստանիսլավ Դրոբիշևսկի** (, ), ռուսաստանցի գիտնական, կենսաբանական գիտությունների թեկնածու, կենսաբանության ֆակուլտետի մարդաբանության բաժնի դոցենտ Մոսկվայի Մ. Վ. Լոմոնոսովի անվան պետական համալսարանում, գիտա-լուսավորական շարժման ակտիվ մասնակից, Անտրոպոգենեզ.ռու () կայքի գիտական խմբագիր։

## Կենսագրություն

Ստանիսլավ Դրոբիշևսկին ծնվել և մանկությունն անցկացրել է Ռուսաստանի Չիտա քաղաքում։

1985–1995 թթ. սովորել է Չիտայի թիվ 12 դպրոցում։

2000 թվականին ավարտել է Մոսկվայի պետական համալսարանի կենսաբանության ֆակուլտետը՝ մարդաբանություն մասնագիտությամբ։ 2013 թվականի դեկտեմբերի 1-ից ստանձնել է մարդաբանության ամբիոնի դոցենտի պաշտոնը։

## Գիտական գործունեություն

Ստանիսլավը 31 գրքերի և 28 գիտական հոդվածների հեղինակ է։ Կարդացել է 6 թեզային զեկույցներ և մասնակցել է 2 գիտահետազոտական աշխատանքների։ Մշակել է 35֊ից ավել ուսումնական դասընթացներ։ Հանդիսացել է մարդաբանության և հնէաբանության ոլոտրներում 4 ատենախոսությունների ղեկավար։ Հաճախակի հանդես է գալիս ԶԼՄ֊ներով։

## Գիտա-լուսավորական գործունեություն (Անտրոպոգենեզ.ռու)

2010 թվականի հոկետմբերի 1-ից Ստանիսլավ Դրոբիշևսկին, Ալեկսանդր Սոկոլովի հետ համատեղ, հանդիսանում է Անտրոպոգենեզ.ռու () կայքի համահիմնադիրը և գիտական խմբագիրը։ Կայքը ստեղծվել է մարդաբանության և հնէաբանության ոլորտներում հաճախակի առաջացող հարցերն ավելի սիրողական և պարզ մակարդակով պարզաբանելու համար։ Կայքի այցելուները հարցերը ուղղում են անմիջապես նախագծի հեղինակներին և այլ մասնագետներին, որից հետո պատասխանները հրապարակվում են կայքի էջերում։ Նախագիծը կոմերցիոն գովազդ չի տեղադրում և շահույթ չի հետապնդում։

## Անձնական կյանք

Ամուսնացած է, ունի երկու երեխա՝ Վլադիմիր(9 տարկեան), Մարիա(6 տարկեան)։

## Ծանոթագրություններ

Կատեգորիա:Ռուս կենսաբաններ
Կատեգորիա:Ռուս գիտնականներ
Կատեգորիա:Մարդաբաններ
Կատեգորիա:Մոսկվայի պետական համալսարանի շրջանավարտներ
Կատեգորիա:Մոսկվայի պետական համալսարանի դասախոսներ
Սաիդ Նաֆիսի

**Սաիդ Նաֆիսի** (, ), իրանցի, պատմաբան, գրող, բանաստեղծ, թարգմանիչ։ Իրանի գրականության և լեզվի ակադեմիայի անդամ (1935)։

## Կյանքը և գործունեություն
Նաֆիսին բժիշկ Ալի Ակբար Նազեմ-օլ-աթեբբայի որդին է, ծնվել է Թեհրանում։ Սկզբնական կրթությունը ստացել է իր հոր հիմնած դպրոցում։ 15 տարեկան հասակում տեղափոխվել է Ֆրանսիա և սովորել է Փարիզի համալսարանում։ Իրան վերադառնալուց հետո դասավանդել է ֆրանսերեն և աշխատանքի է անցնել սոցիալական ապահովության նախարարությունում։

1934 թվականից Թեհրանի համալսարանի պարսկական գրականության պրոֆեսոր։ Իրանի, Միջին Ասիայի, Հնդկաստանի ժողովուրդների գրականության և պատմության հարցերին վերաբերող ավելի քան 2 հազար աշխատության հեղինակ է։

Նրա գրականության վրա ազդեցություն է ունեցել իրական կյանքը։ Կատարել է գիտական և գեղարվեստական գրականության թարգմանություններ արևմտյան և եվրոպական լեզուներով։

## Սաիդ Նաֆիսին հայկական աղբյուրների մասին
1930-ական թվականներին Սաիդ Նաֆիսին «Շարղ» («Արևելք») ամսագրի էջերում տպագրած «Նախաիսլամական պատմության աղբյուրները և հայ պատմիչները» հոդվածում նշում է, որ Իրանի այդ ժամանակահատվածի պատմության վերաբերյալ գրեթե չկան գրավոր փաստեր, իսկ պահլավերենով գոյություն ունեցող նյութերը կրոնական բնույթի աղքատիկ տեքստեր են. «...Սակայն հայ ժողովուրդը,- գրում է նա,- ավելի քան 1500 տարի առաջ, Արշակունիների թագավորության շրջանից սկսած, ունեցել է հարուստ պատմագրություն, որը արժեքավոր աղբյուր է Իրանի Արշակունիների և Սասանյանների թագավորության պատմությունը լուսաբանելու համար»։

## Տես նաև
* Պարսկական գրականություն
* Իրանագիտություն

## Ծանոթագրություններ

## Արտաքին հղումներ
* The Mystic Poetry of the Sufis  - (excerpt from Nafisi, S., *The Aryan Path*, June 1950) republished in *Theosophy World* June 2004.
* Нафиси // Советская историческая энциклопедия
* НАФИСИ́ // Краткая литературная энциклопедия

## Գրականոթյուն
* *Գիգունաշվիլի Լ․ Ս․*, Սաիդ Նաֆիսի․ Թբիլիսիի պետական համալսարանի աշխատություններ, 1960։
* *Կոմիսսարով Դ․ Ս․*, Ժամանակակից պարսկական արձակի էսքիզներ, 1960։
* *Կոմիսսարով Դ․ Ս․*, Ս․ Նաֆիսի, Ժամանակակից Իրանի ականավոր գրող և գիտնական, Ասիայի և Աֆրիկայի ժողովուրդներ, 1962, № 2։
* *Գիգունաշվիլի Լ․ Ս․*, Ս Նաֆիսիի գեղարվեստական արձակները, Թբիլիսի, 1966։

Կատեգորիա:Իրանցի գրողներ
Կատեգորիա:Իրանցի թարգմանիչներ
Կատեգորիա:Իրանցի բանաստեղծներ
Կատեգորիա:Բանաստեղծներ այբբենական կարգով
Կատեգորիա:Պարսիկ պատմաբաններ
Կատեգորիա:Փարիզի համալսարանի շրջանավարտներ
Ալեքսանդր Մարկով

**Ալեքսանդր Մարկով** (, ), ռուսաստանցի գիտնական, հնէաբան, գիտալուսավորական շարժման մասնակից, 2015 թվականի "Լուսավորիչ"() մրցանակի դափնեկիր։

## Կենսագրություն
1987 թվականին ավարտել է Մոսկվայի Մ. Վ. Լոմոնոսովի անվան պետական համալսարանի կենսաբանության ֆակուլտետը։ 1987 թվականից աշխատում է Ռուսաստանի գիտությունների ակադեմիայի Հնէաբանության ինստիտուտում։ Զուգահեռ հետազոտություն է կատարում ՌԳԱ ընդհանուր գենետիկայի և զարգացման կենսաբանության ինստիտուտներում։

## Գիտական գործունեություն
Հանդիսանում է ավելի քան 130 գիտական աշխատությունների հեղինակ ՝ կենդանաբանության, հնէաբանության, էվոլյուցիոն տեսության, կենսաբազմազանության և այլ ուղղվածության ոլորտներում։ Մեծ վաստակ է ունեցել կենսաբանական միկրոէվոլյուցիոն տեսության զարգացման և միկրոէվոլյուցիոն գործընթացների մաթեմատիկական մոդելավորման ասպարեզներում։

Ներկայումս զբաղված է կյանքի ծագման և էվոլյուցիայի նախնական շրջանների հիմնախնդիրների ուսումնասիրությամբ։

## Գիտալուսավորական գործունեություն
Իր ազատ ժամանակ, Մարկովն աշխատում է "Էվոլյուցիայի խնդիրները" () կայքի բովանդակության վրա, գրում է գիտահանրամատչելի հոդվածներ և մասնակցում է գիտալուսավորական հաղորդաշարերի պատրաստմանը ՝ ռուսական "Ազատություն"() ռադիոկայանի և "Էլեմենտներ"() կայքի համար։ Հանդիսանում է "Էվոլյուցիա" հիմնադրամի ղեկավարներից մեկը։

Մարկովը հանդես է գալիս էվոլյուցիայի հիմնախնդիրներին նվիրված դասախոսություններով Ռուսաստանի և ԱՊՀ այլ երկրների տարածքում։

## Անձնական հայացքներ
Մարկովն աթեիստ է։ Նրան երբեմն անվանում են ռուսական Ռիչարդ Դոքինզ, ում Մարկովը մեծ ակնածանքով է վերաբերվում։

## Գրքացանկը
Մարկովը հետևյալ գրքերի հեղինակն է՝

* **Բարդի ծնունդը** (), Corpus հրատարակչություն, 2010թ.
* **Մարդու էվոլյուցիան. Երկու գրքով. Գիրք 1. Կապիկները, ոսկորները և գեները** (), Corpus հրատարակչություն, 2011թ.
* **Մարդու էվոլյուցիան. Երկու գրքով. Գիրք 2. Կապիկները, նեյրոնները և հոգին** (), Corpus հրատարակչություն, 2011թ.
* **Էվոլյուցիա. Դասական պատկերացումները նոր հայտնագործությունների լույսի ներքո** (), Corpus հրատարակչություն, 2014թ.

## Ծանոթագրություններ

Կատեգորիա:Կենսաբանական գիտությունների դոկտորներ
Կատեգորիա:Մոսկվայի պետական համալսարանի շրջանավարտներ
Կատեգորիա:Ռուս գիտնականներ
Կատեգորիա:Ռուս գրողներ
Կատեգորիա:Ռուս լրագրողներ
Կատեգորիա:Ռուս կենսաբաններ
Կատեգորիա:Ռուս հնէաբաններ
Բինատեքս

Բինատեքսը բինարային օպցիոնների բրոքեր է։

Առևտրային հարթակը նախատեսված է սկսնակ և փորձառու թրեյդերների համար։ Կայքը թարմացվում է վեց լեզվով, այդ թվում և հայերեն։

Բինարային օպցիոններ

Բինարային օպցիոնը ֆինանսական ներդրումներ անելու հնարավորություն է։ Այն առաջարկում է ընտրել երկու տարբերակներից մեկը։ Բինարային օպցիոնների միջոցով դուք կարող եք հեշտությամբ և արագ գումար վաստակել կամ կորցնել։

Բինարային օպցիոնները գոյություն ունեն արդեն երկար ժամանակ, բայց հասանելի էին միայն Եվրոպայու և Ամերիկայում ապրող բնակչության համար։

Սակայն 2008 թվականին Չիկագոյի օպցիոնների բիրժան լիազորում է մասնավոր թրեյդերների օգտագործել աճուրդ իրականացնելու համար հարկավոր ողջ ֆինանսային գործիքների ողջ զինանոցը։

Համացանցը և մի շարք ոլորտների տեխնոլոգիական և ինֆորմացիոն զարգացումը նպաստում են բինարային օպցիոնների առաջացմանը։ Բինարային օպցիոններում աճուրդ իրականացվում է միայն համացանցի միջոցով։

Թրեյդերին աճուրդ իրականացնելու համար հարկավոր է ունենալ նվազագույն դեպոզիտ, որի արժեքը տարբեր բրոքերների մոտ տատանվում է 100ից 10 դոլարի շրջանակներում։

Բինարային օպցիոնները թրեյդերին հնարավորություն են տալիս կարճ ժամանակում վաստակել մեծ գումար։

Բինարային օպցիոնը համարվում է ֆինանսական գործիք։

Բինարային օպցիոններում աճուրդ իրականացվում է ֆիքսված ժամանակաշրջանի ընթացքում, որի ավարտից հետո աճուրդը դադարում է։

## Արտաքին հղումներ
* Պաշտոնական կայք 
* Պաշտոնական էջը ֆեյսբուքում
Կատերինա վան Հեմեսսեն

**Կատերինա վան Հեմեսսեն** (, ), ֆլամանդացի Վերածննդի դարաշրջանի նկարիչ։ Հայտնի է 1540-ական և 1550-ական թվականներին ստեղծած մի շարք փոքրամասշտաբ կանացի դիմանկարներով և մի քանի կրոնական կոմպոզիցիաներով։ Կատերինա վան Հեմեսսենն առաջինն էր, որ ստեղծեց նկարչի ինքնադիմանկարը  պատկերակալի մոտ։ 1548 թվականին ստեղծված այս դիմանկարը ընդգրկված է Բազելի գեղարվեստի թանգարանի հավաքածուում։ Կատերինա վան Հեմեսսենի ստեղծագործություններից գտնվում են Ամստերդամի պետական թանգարանում, Լոնդոնի ազգային պատկերասրահում։

## Կենսագրություն
Կատերինա վան Հեմեսսենի ուսուցիչը եղել է հայրը՝ նկարիչ Յան Սանդերս վան Հեմեսսենը։ Կատերինան դասավանդել է Սուրբ Ղուկասի գիլդիայում, ունեցել է երեք աշակերտ։ Եղել է հաջողակ գեղանկարիչ, ձեռք է բերել Մարի Ավստրիացու հովանավորչությունը։ 1554 թվականին ամուսնացել է Անտվերպենի Մայր տաճարի երգեհոնահար Քրիստիան դե Մորիենի հետ։ 1556 թվականին, երբ Մարիան հրաժարվեց գահից և վերադարձավ Իսպանիա, Կատերինան ամուսնու հետ տեղափոխվեց Իսպանիա։ Երկու տարի անց, Մարիայի մահից հետո Կատերինային տվեցին բավականին մեծ թոշակ։ 1661 թվականին Կատերինան ամուսնու հետ հաստատվեց Անտվերպենում։ Շուտով ամուսինը նշանակվեց աշխատանքի Հերտոգենբոսում, և 1565 թվականին զույգը տեղափոխվեց այնտեղ։

[300px|thumb|Կնոջ դիմանկար, 1551, [Բոուզ թանգարան, Դարհեմ]]

Կատերինա վան Հեմեսսենին են անդրադարձել իտալացի երկու արվեստագետ-կենսագիրներ՝ Լոդովիկո Գուչիարդինին իր «Description of the Low Countries», 1567 և Ջորջո Վազարին իր «Բարձորակ նկարիչների, քանդակագործների և ճարտարապետների կյանքը» աշխատությունում, 1568։

Մահացել է 1587 թվականին։

## Ստեղծագործություններ
Հիմնականում ստեղծել է դիմանկարներ, ունի նաև կրոնական թեմայով երկու կտավներ։ Կատերինա վան Հեմեսսենի ստորագրությամբ պահպանվել են ութ փոքր դիմանկարներ և երկու կրոնական թեմայով կտավներ, որոնք ստեղծվել են 1548-1552 ժամանակահատվածում։ Նա մուգ ֆոնի վրա պատկերել է հարուստ տղամարդկանց ու կանանց։ Նրա ստեղծած կերպարները վայելչակազմ են, նորաձև հագուստներով ու զարդարանքներով։ Նրա լավագույն հայտնի աշխատանքը՝ իր ինքնադիմանկարը, գտնվում է Բազելի գեղարվեստի թանգարանում։ Նկարի վրա ստորագրված է 1548 թվական, երբ նա 20 տարեկան էր։ Միևնույն ժամանակ նկարել է նաև դաշնամուրի մոտ նստած կնոջ դիմանկար, որը հավանաբար նրա քույրն է։

## Ծանոթագրություններ

## Աղբյուրներ
* Chadwick, Whitney, Women, Art, and Society, Thames and Hudson, London, 1990
* Jones, Susan Frances. Van Eyck to Gossaert. London: National Gallery, 2011. ISBN 978-1-85709-504-3
* Harris, Anne Sutherland and Linda Nochlin, Women Artists: 1550-1950, Los Angeles County Museum of Art, Knopf, New York, 1976
* Kemperdick, Stephan. The Early Portrait, from the Collection of the Prince of Liechtenstein and the Kunstmuseum Basel. Munich: Prestel, 2006. ISBN 3-7913-3598-7
* Kleiner, Fred. Gardner's Art Through the Ages. Wadsworth, 2009. ISBN 0-495-57364-7

Կատեգորիա:Ֆլամանդացի նկարիչներ
Կատեգորիա:Կին արվեստագետներ
Կատեգորիա:Պատմանկարիչներ
Նորվեգիայի սահմանադրություն

300px|thumb|Պատգամավորական ժողովը Էիդսվոլում. 1814 թվականի մայիս
[300px|thumb|''[Eidsvollsbygningen* շենքը, որտեղ 1814 թվականին ընդունվել է Նորվեգիայի սահմանադրությունը]]
*'Էիդսվոլյան սահմանադրություն 1814*' (), [[Նորվեգիա]]յի [[սահմանադրություն]], որը հաստատվել է 1814 թվականի մայիսի 17-ին [[Էիդսվոլ]]ում *(Eidsvoll)* պետական ժողովում *(Riksforsamlingen)*: Սահմանադրությունը ընդունվեց այն ժամանակ, երբ [[Դանիա]]ն նորվեգական թագից հրաժարվեց հօգուտ [[Շվեդիա]]յի ([[Քիլի հաշտության պայմանագրեր (1814)|Քիլի հաշտության պայմանագրեր]])։ Սահմանադրության ընդունողներից է եղել պատմաբան, գրող, պետական ծառայող [[Յակոբ Աալ]]ը։

Սահմանադրությամբ Նորվեգիան հռչակվեց անկախ պետություն, որի բարձրագույն պետական մարմինը խորհրդարանն է՝ [[Սթորթինգ]]ը, որը ունի օրենսդրական և ֆինանսական լայն իրավասություններ։ Խորհրդարանի ձևավորվումը իրականացվում է ուղղակի ընտրությունների միջոցով։ Գործադիր իշխանությունը իրականացնում է թագավորը։ Վերջինս իրավունք չունի ցրել խորհրդարանը՝ ունենալով միայն հետաձգող վետոյի իրավունք։

Համաձայն սահմանադրության՝ երկրում պետք է տիրի խոսքի, մամուլի, ձեռնարկատիրության ազատություն, անձնական կյանքի անձեռնմխելիություն և այլն։

[[Շվեդիայի և Նորվեգիայի միացյալ թագավորություն]]ը (1814 թ.) *(Շվեդիա)* պարտավորվում էր ընդունել նորվեգական նոր սահմանադրությունը որոշակի փոփոխություններով, որոնք պայմանավորվում էին միության պայմանագրով։

1814 թվականին ընդունված Էիդսվոլյան սահմանադրությունը որոշ փոփոխությունների ենթարկվելուց հետո (1905 թ., 1936 թ., 1946 թ. և այլն) ներկայումս էլ հանդիսանում է Նորվեգիայի սահմանադրությունը՝ երկրի գլխավոր իրավական փաստաթուղթը։ Յուրաքանչյուր տարվա մայիսի 17-ին Նորվեգիայում նշվում է [[Նորվեգիայի սահմանադրության օր|անկախության օրը]] *(Նորվեգիայի սահմանադրության օր)''։

## Ծանոթագրություններ

## Արտաքին հղումներ
* Конституция Норвегии (Королевства Норвегия) от 17 мая 1814г. Л. А. Окунькова. 

Կատեգորիա:Նորվեգիայի կառավարում
Կատեգորիա:Շվեդիայի պատմություն
Կատեգորիա:Մայիսի 17
Կատեգորիա:Նորվեգիայի իրավունք
Կատեգորիա:Սահմանադրություններ
Կատեգորիա:Նորվեգիայի պատմություն
Կատեգորիա:Սահմանադրական իրավունք
Ռիչարդ Հենրի Հորն

**Ռիչարդ Հենրի Հորն** (, )՝ անգլիացի բանաստեղծ, արձակագիր, գրականագետ։

## Կենսագրություն
Ռիչարդ Հենրի Հորնը ծնվել է 1802 թվականի դեկտեմբերի 31-ին։ Կրթությունը ստացել է Արքայական ռազմական ուսումնարանում, որը ավարտելուց հետո մասնակցել է Մեքսիկական արշավախմբին, որի ժամանակ գերեվարվել է։ Այնուհետև որպես միչման ծառայել է մեքսիկական նավատորմում, որի կազմում մասնակցել է Իսպանիայի դեմ պատերազմին։
մինի|Հորնը Չարլզ Դիքենսի կողմից ընդունվել է աշխատանքի «Տնային ընթերցանություն» ամսագրում|226x226փքս
Ավարտելով ծառայությունը որոշ ժամանակ ճանապարհորդել է ԱՄՆ-ում և Կանադայում, իսկ 1852-1869 թվականներին ապրել է Ավստրալիայում, որտեղ ոսկեբեր հանքաշերտերում հեծյալ ոստիկանության պետն էր, այնուհետև ոսկեբեր հանքաշերտերի հանձնակատարը։
Իր ստեղծագործական գործունեությունը սկսել է 1828 թվականին՝ *«Hecatompylos»* ծավալուն պոեմով։ Մեծ արձագանք ունեցավ Ռ. Հ. Հորնի *«Միջակության և խոչընդոտների մերկացումը, որոնք կանխում են հանճարների և հասարակության կապը»* գիրքը (1833 թվական), այդ ստեղծագործության պատճառով հեղինակը շատ թշնամիներ ձեռք բերեց։

Հորնի ճանաչումը հիմնված է 1843 թվականին գրված *«Օրիոն»* էպիկական պոեմի վրա։ Այն՝ այլաբանություն է վերցրված հունական դիցաբանությունից և պարտավորված է ներկայացնել բանաստեղծական մտքի վերելքը։ Ըստ քննադատ Ս. Ի. Ռապոպորտի, Պոեմը լի է վերացությամբ և անհամապատասխանությամբ, դժվար է այն դասել ճշմարիտ բանաստեղծական ստեղծագործություններին։

Հորնը գրել է նաև մի քանի պատմական դրամաներ։ Շատ հաջող է ստացվել նրա քննադատական-կենսագրական աշխատանքը *«A New Spirit of the Age»*:

Ռիչարդ Հենրի Հորնը մահացել է 1884 թվականի մարտի 13-ին Մարգիտում։

## Ծանոթագրություններ

## Գրականություն
* Horne, Richard Henry // The Dictionary of Australasian Biography  (англ.).

## Արտաքին հղումներ
* Horne, Richard Henry (1802–1884)

Կատեգորիա:Անգլիացի բանաստեղծներ
Կատեգորիա:Անգլիացի գրողներ
Կատեգորիա:Գրողներ այբբենական կարգով
Կատեգորիա:19-րդ դարի բանաստեղծներ
Կատեգորիա:Անգլիացի արձակագիրներ
Կատեգորիա:Անգլիացի գրականագետներ
Կատեգորիա:Բանաստեղծներ այբբենական կարգով
Կատեգորիա:Անգլիացի գրաքննադատներ
Հանս Օնրուդ

**Հանս Օնրուդ** (, 3 սեպտեմբերի, 1863, Գյոուսդալ − 9 հունվարի, 1953, Օսլա), նորվեգացի արձակագիր, դրամատուրգ, թատերական ու գրական քննադատ։ Փոքր արձակի վարպետ։

## Կենսագրություն
Հանս Օնրուդը ծնվել է 1863 թվականի սեպտեմբերի 3-ին Գյոուսդալում, գյուղացու ընտանիքում։ Դպրոցն ավարտելուց հետո ցանկացել է սովորել իրավունք, սակայն համալսարանում սովորելու տարիներին տարվել է բանասիրությամբ։ 1890 թվականից մի քանի թերթերում աշխատել է որպես գրաքննադատ և թատերական քննադատ։ Եղել է ուսուցիչ։ 1899-1900 թվականներին եղել է Բերգենի *Den Nationale Scene* թատրոնի տնօրենը։ Բերգենում նա ծանոթացել է իր ապագա կնոջ՝ Վիլհելմինա Սքոլդագերի հետ։ Նրանք ունեցել են երկու դուստր։ Մինչև 1929 թվականը Հանս Օնրուդն իր ընտանիքի հետ ապրել է *Byrud* ֆերմայում։ 1911-1923 թվականներին Հանս Օնրուդը Օսլոյի Ազգային թատրոնում աշխատել է որպես գրական խորհրդատու։

Երկրորդ համաշխարհային պատերազմ ժամանակ Հանս Օնրուդն ապրել է Լյունգդալում։ Գաուսդալ գյուղակը հայտնի է դարձել Օնրուդի գրական ստեղծագործությունների շնորհիվ, քանի որ հենց այդ գյուղում են ծավալվում նրա ստեղծագործություններում պատկերված իրադարձությունները, թեև ոչ մի անգամ ուղղակիորեն հիշատակված չէ։

Հանս Օնրուդը մահացել է 1953 թվականի հունվարի 9-ին Օսլոյում։

## Ստեղծագործություն
Հանս Օնրուդի ստեղծագործությունն առաջին անգամ տպագրվել է 1887 թվականին *Nyt Tidsskrift* ամսագրում։ Իր ստեղծագործությունների առաջին ժողովածուն, որ կոչվում էր «Պատմվածքներ», Հանս Օնրուդը հրատարակել է 1891 թվականին։ Առավել նշանակալի են փոքր արձակի նմուշները, որ նախատեսված են կրտսեր և միջին տարիքի երեխաների համար.
* «Ազդեցիկ մարդիկ։ Պատմվածքներ մեծերի և փոքրերի համար» (1896),
* «Սիդսել, երկար վերնաշապիկ» (1903),
* «Սոլվեն Արևային ագարակից (1910)։

Հանս Օնրուդի պատմվածքներին բնորոշ են հմտորեն կառուցված ֆաբուլան, հումորը, ժողովրդական կյանքի իմացությունը։ Դրանով են առանձնանում նաև նրա «Արագիլ) (1895), «Մեծամիտը» (1901) դրամաները, «Աքաղաղ» (1906) կատակերգությունը։

1914-1915 թվականներին լույս է տեսել Հանս Օնրուդի «Երկերի ժողովածուն», որ կազմված էր վեց հատորից։

## Ծանոթագրություններ

## Արտաքքին հղումներ
* *Григорьева Л. Г.* Онруд, Ханс // Краткая литературная энциклопедия. — Т. 5. — М., 1968.
* Hans Aanrud – via Project Runeberg.
* Works by or about Hans Aanrud at Internet Archive

Կատեգորիա:Նորվեգացի գրողներ
Կատեգորիա:Նորվեգացի դրամատուրգներ
Հանս Եգեր

**Հանս Հենրիկ Եգեր** (, 2 սեպտեմբերի, 1854, Դրամեն – 8 փետրվարի, 1910, Քրիստիանիա), նորվեգացի գրող, փիլիսոփա և անարխիստ քաղաքական ակտիվիստ, ով եղել է Օսլոյում (այն ժամանակ՝ Քրիստիանիա) հիմնադրված բոհեմական խմբի անդամ, որ կոչվում էր Քրիստիանիայի բոհեմականներ։

## Կենսագրություն
Հանս Հենրիկ Եգերը ծնվել է 1854 թվականի սեպտեմբերի 2-ին Դրամեն քաղաքում, սակայն իր մանկության մեծ մասն անցկացրել է Բերգենում։ 1967-1874 թվականներին եղել է նավաստի։ 1875 թվականին նա ավարտել է համալսարանը։ Մի որոշ ժամանակ աշխատել է որպես խորհրդարանական թղթակից։ Սովորել է փիլիսոփայություն, հետաքրքրություն է ցուցաբերել Կանտի, Հեգելի և Ֆիխտեի փիլիսոփայական հայացքների նկատմամբ։ Ծանոթ է եղել նկարիչ Էդվարդ Մունկի հետ, եղել է նրա ընկերը։ Մունկն ստեղծել է Եգերի մի քանի դիմանկարներ։

## Ստեղծագործություն
1878 թվականին Հանս Հենրիկ Եգերի ընկերը՝ Գունար Հեյբերգը, հրատարակել է Եգերի փիլիսոփայական աշխատությունը, որում նա քննադատել է Կանտին իր *պրակտիկ իդեալիզմի* համար։ Դեռ ուսանողական տարիներին Հանս Հենրիկ Եգերը դարձել է դետերմինիզմի գաղափարների կողմնակից, ինչպես նաև հայտարարել է, որ չի ընդունում բարոյականությունն ու կրոնները։ Նա դեմ է հանդես եկել նաև ամուսնությանը, որը համարել է սոցիալական անհավասարության աղբյուր, եղել է ազատ սիրո ու սոցիալիզմի կողմնակից։ Եգերն անդամակցել է նորվեգական բոհեմական խմբակին, որ կոչվել է «Քրիստիանիայի բոհեմ» ():

Հանս Եգերը նախ հրատարակել է «Օլգա» (1883) և «Մտավոր գայթակղություն» (, 1884) պիեսերը, ապա «Քրիստիանիայի բոհեմի կյանքից» (, 1886) վեպը, որն արգելվել է ու բռնագրավվել, իսկ Եգերն ինքը դատապարտվել է վաթսունօրյա բանտարկության։ Դատարանում նրա արտասանած պաշտպանական ելույթը հետագայում տպագրվել է (): Վեպին կցված է նաև Եգերի «Բոհեմի էրոտիկ խոստովանությունները» (, 1893-1903) եռահատոր աշխատությունը։

Իր կյանքի վերջին տարիներին Հանս Եգերն զբաղվել է ավելի շատ հրապարակախոսությամբ. նա հեղինակել է «Անարխիզմի աստվածաշունչը» (, 1906) և «Սոցիալիզմի այբբենարան» (; 1906-1910, անավարտ) երկերը։

## Ծանոթագրություններ

## Արտաքին հղումներ
* * Hans Jæger Page  at the Anarchist Encyclopedia
* Եգերի գրքերի թվայնացված տարբերակները Նորվեգիայի Ազգային գրադարանի կայքում

Կատեգորիա:Անարխիստ գրողներ
Կատեգորիա:Նորվեգացի գրողներ
Կատեգորիա:Նորվեգացի փիլիսոփաներ
Օդդ Հասսել

**Օդդ Հասսել** (, ), նորվեգացի ֆիզիկա-քիմիկոս։ Նորվեգիայի գիտությունների ակադեմիայի անդամ (1933): Օսլոյի համալսարանի պրոֆեսոր (1934-1964): Քիմիայի Նոբելյան մրցանակի դափնեկիր (1969):

## Կենսագրություն
Օդդ Հասսելը ծնվել է Քրիստիանիայում (այժմ՝ Օսլո), գինեկոլոգ Էրնստ Հասսելի և Մաթիլդե Կլավենեսի ընտանիքում։ 1915-1920 թվականներին սովորել է Օսլոյի համալսարանում՝ ուսանելով մաթեմատիկա, ֆիզիկա և քիմիա։ Կրթությունը շարունակել է Ֆրանսիայում, Իտալիայում, Գերմանիայում։ Մյունխենում աշխատել է Կազիմիր Ֆայանսի լաբորատորիայում։ Այստեղ աշխատելու ընթացքում հայտնաբերել է լույսի կլանման ինդիկատորները։ Բեռլին տեղափոխվելուց հետո աշխատել է Կայզեր Վիլհելմի գիտական միությունում, որտեղ սկսել է հետազոտել ճառագայթային բյուրեղագրություն։ Ֆրից Հաբերի օգնությամբ հետազոտության համար ստացել է Ռոքֆելերի կրթաթոշակ։ 1924 թվականին դոկտորի կոչում է ստացել Բեռլինի համալսարանից, այնուհետև տեղափոխվել է Օսլոյի համալսարան, որտեղ աշխատել է 1925-1964 թվականներին։ 1934 թվականին ստացել է պրոֆեսորի կոչում։

## Նոբելյան մրցանակ
Քիմիայի Նոբելյան մրցանակ (1969, անգլիացի քիմիկոս Դերեկ Բարտոնի հետ համատեղ)։

## Գրականություն
* Oakes, E. (2002). A to Z of Chemists. Facts on File Science library : Notable scientists. New York: VB Hermitage. ISBN 0-8160-4579-8.

## Ծանոթագրություններ

## Արտաքին հղումներ
* Hassel's Nobel Foundation biography
* Hassel's  Nobel Lecture Structural Aspects of Interatomic Charge-Transfer Bonding

Կատեգորիա:Նորվեգացի գիտնականներ
Կատեգորիա:Օսլոյի համալսարանի շրջանավարտներ
Կատեգորիա:Նոբելյան մրցանակի դափնեկիրներ
Կատեգորիա:Հումբոլդտի համալսարանի շրջանավարտներ
Կատեգորիա:Շվեդիայի գիտությունների թագավորական ակադեմիայի անդամներ
Կատեգորիա:Նորվեգացի քիմիկոսներ
Կատեգորիա:Նորվեգացի ֆիզիկոսներ
Սվարթիսեն

**Սվարթիսեն** (), սառցադաշտ Նորվեգիայի հյուսիսում։ Այն բաղկացած է երկու առանձին սառցադաշտերից՝ արևմտյան և արևելյան։

## Անվանում
Սառցադաշտի անվան սկզբնամասը (*svart*) նշանակում է «սև», իսկ վերջնամասը (*is*), նշանակում է «սառույց», «սառցադաշտ»։ Հավանաբար անվանման մեջ ներառված իմաստային բառերը պայմանավորված են այն հանգամանքով, որ սառցադաշտի հին շերտը, համեմատած նոր ձևավորվածի, ունի մուգ գույն։

## Կառուցվածք
Արևմտյան սառցադաշտը կոչվում է Վեսթրե () Սվարթիսեն։ Ունի 221 կմ² մակերես և համարվում է մայրցամաքային Նորվեգիայի երկրորդ ամենամեծ սառցադաշտը Յուսթեդալսբրին ) սառցադաշտից հետո։

Արևելյան սառցադաշտը կոչվում է Էսթրե () Սվարթիսեն։ Ունի 148 կմ² մակերես և համարվում է մայրցամաքային Նորվեգիայի մեծությամբ չորրորդ սառցադաշտը։  

Սվարթիսենը Եվրոպական մայրցամաքի ամենացածր սառցադաշտն է։ Այն գտնվում է ծովի մակարդակից 20 մ բարձրության վրա։ Սառցադաշտի ամենաբարձր կետը 1594 մ է, առավելագույն հաստությունը՝ 450 մ։

Հարևանությամբ կան նաև բազմաթիվ փոքր սառցադաշտեր, ինչպիսիք են Մելյոյ կոմունայի հյուսիսում գտնվող Գլումբրինը, Բեիարն կոմունայում գտնվող Սիմլեբրինը։ Սվարթիսենի փոքր սառցադաշտերից Էնգաբրինի վերջավորությունը համարվում է Եվրոպա մայրցամաքում գտնվող սառցադաշտերի ամենացածր կետը։ 2007 թվականին այդ ցուցանիշը կազմում է ծովի մակարդակից 20 մ բարձր։ Սկսած 1974 թվականից Նորվեգիայի ջրային ռեսուրսների և էներգիայի վարչությունը հետևում է սառցադաշտի հաշվեկշռին։

Սվարթիսենը ընդգրկված է Սալթֆելեթ-Սվարթիսեն ազգային պարկի կազմում, որը տեղակայված է, Սալթֆելեթ լեռնաշղթայի հարավային կողմում։

Սառցադաշտի հալոցքից առաջացած ջուրը հավաքվում է և օգտագործվում հիդրոէլեկտրակայանների աշխատանքում։

## Պատկերասրահ

Պատկեր:Luröy IMG 4803 melfjorden svartisheia mt 1459 m svartisen glacier.JPG
Պատկեր:Svartisen med Glomdalen fra fly.jpg
Պատկեր:Ice block expedition Svartisen.jpg
Պատկեր:2698. Nordland, Svartisen, Isformer (6934664105).jpg


## Ծանոթագրություններ

## Արտաքին հղումներ
* Նորվեգիայի բնօգտագործման վարչություն:  

Կատեգորիա:Նորվեգիայի սառցադաշտեր
Ֆոլգեֆոնա սառցադաշտ

**Ֆոլգեֆոնա** (), երեք սառցադաշտերի ընդհանուր համակարգ Նորվեգիայի Հորդլան կոմսությունում։ Սառցադաշտերը գտնվում են Ֆոլգեֆոնա թերակղզում, որը տեղակայված է Օդդա, Յոնդալ, Քվինհերադ և Էթնե կոմունաներում։

Ֆոլգեֆոնան կազմված է երեք սառցադաշտերից՝ հյուսիսային, կենտրոնական և հարավային։

Հյուսիսային սառցադաշտը կոչվում է Նորդե () Ֆոլգեֆոնա։ Այն ունի 26 կմ² մակերես։ Կենտրոնական սառցադաշտը կոչվում է Միդթրե  () Ֆոլգեֆոնա։ Ունի 11 կմ² մակերես։ Հարավային սառցադաշտը կոչվում է Սոնդրե () Ֆոլգեֆոնա, որն ունի 167 կմ² մակերես։ Վերջինը համարվում է մայրցամաքային Նորվեգիայի մեծությամբ երրորդ սառցադաշտը։

Ընդհանուր առմամբ, ըստ 2006 թվականի տվյալների, Ֆոլգեֆոնա սառցադաշտը ունի 207 կմ² մակերես։ 2005 թվականի մայիսի 14-ին ստեղծվեց Ֆոլգեֆոնա ազգային պարկը, որի նպատակն է սառցադաշտերի և հարակից տարածքների պահպանությունը։

Սառցադաշտի հյուսիսային մասում տեղակայված է լեռնադահուկային հանգստավայր։ Օդդա քաղաք հյուրընկալվողներց շատերը գնում են սառցադաշտի մաս համարվող Բյոաբրինում զբոսանքի։

Ֆոլգեֆոնա բառի սկզբնամասը *(Folge)* նշանակում է «ձյան հաստ շերտ», իսկ երկրորդը *Fonn*՝ «ձյան տեղ»։


Պատկեր:Bondhusglacier.jpg
Պատկեր:Looking down from Folgefonna Glacier.jpg
Պատկեր:Folgefonna south.JPG
Պատկեր:Hardanger Folgefonna-Gletscher 10.JPG


## Ծանոթագրություններ

Կատեգորիա:Նորվեգիայի սառցադաշտեր
Սկիաթոս

**Սկիաթոս** (), Հունաստանին պատկանող կղզի Եգեյան ծովի հարավարևելյան հատվածում։

Հունաստանի կարևոր զբոսաշրջային կղզիներից է։ Կղզում գտնվող Լալարիա ծովափը համարվում է Հունաստանի ամենաարևոտ հանգստավայրերից մեկը։

## Աշխարհագրություն
Սկիաթոս կղզին գտնվում է Եգեյան ծովի հարավ-արևելքում՝ Հունաստանի Հարավային Եգեյան կղզիներ վարչատարածքային միավորի կազմում։

Ծովի մակարդակից բարձրությունը զրոյական է, իսկ ամենաբարձր լեռնագագաթն ունի ընդամենը 433 մետր բարձրություն։ Հիմնական քաղաքը՝ Սկիաթոսը (ըստ 2011 թվականի տվյալների ունի 4.883 մարդ բնակչություն) գտնվում է կղզու արևելքում։

Մյուս բնակավայրերն են Կալիվիան, Տրուլոսը, Հենեմոսը, Կուկունարիեսը և Ահլադիասը։ Սկիաթոս կղզին զբաղեցնում է ընդհանուր առմամբ 49.898 կմ քառակուսի տարածք։ Չնայած իր փոքր տարածքի՝ Սկիաթոսը իր անտառներով և լանդշաֆտական գոտիներով հայտնի զբոսաշրջային վայր է։ Անտառները գտնվում են հիմնականում կղզու հարավարևմտյան և հարավարևելյան հատվածում։

## Բնակչություն
Ըստ 2011 թվականի մարդահամարի տվյալների՝ կղզու վրա բնակվում է 6088 մարդ։

Կղզու հիմնական բնակիչները կղզիաբնակ հույներն են, որոնք հիմնականում ապրում են Սկիաթոս քաղաքում։

Բնակչությունը խոսում է դիալեկտիկ հունարենով, իսկ բնակչությունը դավանում է հույն ուղղափառություն։

Նույն թվականի մարդահամարի տվյալներով բնակչության միջին խտությունը կազմում է 120 մարդ կմ քառ.:

## Տես նաև
* Միկոնոս
* Սանտորինի

## Ծանոթագրություններ

Կատեգորիա:Հունաստանի կղզիներ
Յսթեդալսբրին

**Յսթեդալսբրին** (), մայրցամաքային Եվրոպայի խոշորագույն սառցադաշտը։ Գտնվում է Նորվեգիայի Սոգն օգ Ֆյուրանե կոմսությունում։ Սառցադաշտի ամենաբարձր կետը համարվում է 1957 մետր բարձրություն ունեցող Յոյգսթե Բրեաքուլեն լեռը՝ չնայած Լոդալսքոփա նունատակն ունի 2083 մետր բարձրություն։

Սառցադաշտի մակերեսը 487 կմ² է։ Առավելագույն լայնությունը 600 մետր է, իսկ երկարությունը՝ 60 կմ։ Այն ունի շուրջ 50 ճյուղավորումներ, որոնցից են Բրիքսդալսբրինը և Նիգարդսբրինը։ 1991 թվականին Յսթեդալսբրին սառցադաշտը ընդգրկվեց համանուն պարկի մեջ։ Սառցադաշտը դիմակայուն է ոչ թե ցածր ջերմաստիճանի շնորհիվ, այլ ձյան մեծ քանակի տեղումների։

2012 թվականին սառցադաշտի Բրիքսդալսբրին ճյուղավորումից մի քանի ամսվա ընթացքում 50 մետրանոց սառցաբեկոր հալվեց։ Ուսումնասիրությունները ցույց են տվել, որ վերջին 10 տարում համաշխարհային տաքացման հետևանքով Յսթեդալսբրին սառցադաշտը կարճացել է 146 մետրով։

Ներկայումս սառցադաշտի վրա սառցամագլցումները դադարեցված են, քանի որ մտավախություն կա, որ սառույցի վերին շերտի փափկելու հետևանքով կարող են արձանագրվել դժբախտ դեպքեր։

## Պատկերասրահ

Պատկեր:P1000290Jostedalsbreen.JPG
Պատկեր:Road over the Jostedalsbreen.jpg
Պատկեր:Ledynas su zmonem.jpg
Պատկեր:Jostedalsbreen nasjonalpark.jpg


## Արտաքին հղումներ
* Jostedalsbreen National Park Centre.  
* Jostedal Glacier National Park. 
* Directorate for Nature Management — National Parks.  

## Գրականություն
* 
* 
* 

Կատեգորիա:Նորվեգիայի սառցադաշտեր
Work Bitch

**«Work Bitch»** (Աշխատի՛ր քած), ամերիկացի երգչուհի Բրիթնի Սփիրսի *[[Britney Jean]]* (2013) ութերորդ ստուդիական ալբոմի առաջին սինգլը։ Սինգլի պրեմիերան կայացել է 2013 թվականի սեպտեմբերի 15-ին, իսկ սեպտեմբերի 16-ին երգը դարձավ հասանելի թվային ներբեռնման համար։ Երաժշտական տեսահոլովակը նկարահանվել է ռեժիսոր Բեն Մորի կողմից Մալիբուում (Կալիֆոռնիա)։

Ստեղծագործությունը վաճառվել է ավելի քան 1 900 000 օրինակով։

## Ստեղծման պատմությունը և թողարկումը
Սինգլը ձայնագրվել է 2013 թվականին։ Սեպտեմբերի 14-ին Popjustice երաժշտական կայքը պատասխանել է երկրպագուների՝ փոփ-արքայադուստր Բրիթնի Սփիրսի նոր սինգլի՝ «Work Bitch»-ի վերաբերյալ հարցերին։

* Երգը սկսվում է գործիքավորմամբ և ունի ռադիո-ընկերական ֆորմատ։ Երգը, որը ձեզ խենթացնում է, տևում է 4 րոպեից մի փոքր ավել։
* Երգը շատ է տարբերվում նախորդ ալբոմից, բայց երգում նկատվում է *[[Blackout (ալբոմ, Բրիթնի Սփիրս)|Blackout]]*-ի ազդեցությունը, միայն թե ավելի ակտուալ հնչողությամբ։ 
* Սինգլի տեքստը չի հոգնեցնում և այն հետաքրքիր է լսել, երգում օգտագործված չեն դաբստելի էլեմենտներ, և Բրիթնիի ձայնը բնական է հնչում։ 
* Այս երգը սեքսի և ակումբների մասին չէ, սա կարծես թե փոփ-աստղի պատասխանն է այն մասին, որ այդպիսի կյանքը իրականում բարդ է։
* Երգը չի կարելի համեմատել «Hold It Against Me»-ի հետ, բայց այն ավելի հզոր է, քան «Ooh La La-ն։
* Այս սինգլը հաստատ չի դժգոհեցնի երկրպագուներին։

## Ստեղծագործությունը
Չնայած վերջին տարիներին փոփ-արդյունաբերության հզոր ձգողականությանը դեպի էլեկտրոնային երաժշտությունը մեծացել է, «Work Bitch»-ում փոփ-երաժշտությունից գրեթե ոչինչ չկա՝ հզոր բիթեր, քաոս և շատ ագրեսիվ վոկալ։ Նմանատիպ վոկալ օգտագործվել է will.i.am-ի հետ միասին նրանց «Scream and Shout» երգում (կատարում բրիտանական հատուկ առոգանությամբ)։

## Տեսահոլովակը
Բուն տեսահոլովակում սյուժեն բացակայում է, դրա փոխարեն հանդիսատեսը տեսնում է երգչուհուն տարբեր վայրերում՝ լողավազանի մոտ, անապատում, Լաս Վեգասի հյուրանոցներից մեկում։ Կան նաև պրովոկացիաներ։ Կադրերից մեկում երգչուհին գավազանով խփում է մի աղջկա։ Երկրպագուների սպասումներն արդարացվեցին, և այս անգամ Բրիթնի Սփիրսը իրոք պարում է։ Այս փաստը շատ ուրախացրեց երգչուհու երկրպագուներին, ինչի մասին վկայում են YouTube կայքում հազարավոր մեկնաբանությունները։

## Երգացանկ
* **CD single**
# «Work Bitch» — 4:07
# «Work Bitch» (Instrumental version) — 4:07
* **Digital download**
# «Work Bitch» — 4:07
* **Clean version**
# «Work Work» — 4:07

## Հիթ֊շքերթներ
### Շաբաթական հիթ֊շքերթներ

## Թողարկման պատմություն

## Ծանոթագրություններ

Կատեգորիա:Բրիթնի Սփիրսի երգեր
Օթթար

250px|մինի|Օթթարի ճամփորդության ուղեգիծը ժամանակակից քարտեզի վրա
**Օթթար Հոլուգալանդցի** (, , ), նորվեգացի միջնադարյան ճանապարհորդ Հոլուգալանդից կամ նրա մերձակա շրջաններից։ Մոտավորապես 890 թվականին Օթթարը եկել է Անգլիա, որտեղ Ուսեքսի թագավորության արքա Ալֆրեդ Մեծի հրամանով գրի է առնվել նրա պատմությունը։ Ճանապարհորդությունը թվագրվում է 870 թվականից ոչ շուտ և 891 թվականից ոչ ուշ։

## Ծագում և դիրք
Օթթարի մասին բոլոր տեղեկությունները մեզ են հասել «Օթթարի ճանապարհորդությունը» հատվածից, որը որպես հավելում ավելացված է եղել Պաուլուս Օրոսիուսի «Պատմություններ հեթանոսների դեմ» գրքի հին անգլերեն տարբերակին։ Հաջորդ հավելվածը պատմում է Վուլֆստանի` պրուսների երկիր կատարած ճանապարհորդության մասին։

Չնայած հին անգլերեն տարբերակում իրադարձությունները պատմվում են Օհտերի կողմից, սակայն տեքստից կարելի է հետևություն անել, որ պատմողը անգլիացի չէ, այլ եկել է Նորվեգիայից։ Հետևաբար Օթհերը հին սկանդինավյան Օթթար անվան տարբերակն է։

Ճանապարհորդության տեքստի համաձայն` Օթարը հայտնում է, ար նա ապրում է հյուսիսում, որից ավելի հյուսիս միայն անմարդաբնակ տարածություններ են։ Առավել լայն տարածում ունի այն տեսակետը, ըստ որի` Օթթարն ապրել է Մալանգենի շրջանում` Թրոմսի հարավում։

Իր պատմածի համաձայն` Օթթարը հարուստ մարդ է եղել, ունեցել է 600 եղջերու, ստացել է կոնունգի աստիճան։ Իր հարստությունը նա ձեռք է բերել ֆինների հարկերից, ինչպես շատ այլ նորմաններ։ Ամենայն հավանականությամբ Օթթարը զբաղվել է կետերի և ծովացլերի որսով. երկու կենդանիներն էլ հիշատակված են` կապված Օթթարի որսի և նրանցից ստացված մթերքների առևտրի հետ։

## Ճամփորդություններ
Մեզ հասած պատմության համաձայն` Օթթարը ճամփորդել է` լինելով սագաներից հայտնի Բիարմիա շրջանում, Դանիայի հարավում, Անգլիայում, Սպիտակ ծովի շրջանում։ Իր պատմության մեջ նա մանրամասն պատմում է իր ուղերթի և ճանապարհին հանդիպած ցեղերի ու նրանց սովորույթների մասին։ Այդպես նա նկարագրել է սվեյների, սաամների, կվենների, բիարմացիաների մասին։ Օթարը հիշատակել է նաև այդ խմբերի փոխհարաբերությունների մասին։

Հասնելով Անգլիա` Օթթարը անգլոսաքսերին ծանոթացրել է Եվրոպայի հյուսիսային երկրների աշխարհագրությանը, ինչպես նաև կենդանական աշխարհի առանձնահատկություններին, քանի որ անգլոսաքսերը նրա պատմությունից իմանում են իրենց մինչ այդ անհայտ ծովացուլերի, հյուսիսային եղջերուների մասին։ Հյուսիս կատարած իր ճամփորդության ընթացքում Օթթարը ամենայն հավանականությամբ որոշ ժամանակ ապրել է այդ ժողովուրդների մոտ, նրանց հետ որսացել ծովացուլեր, որոնցից նա նվիրել է կոնունգ Ալֆրեդին։

Քանի որ Օթթարին լավ են ընդունել այն շրջանում, երբ Անգլիան հարձակման է ենթարկվել վիկինգների կողմից, ուրեմն կարելի է ենթադրել, որ Օթթարը Ալֆրեդի թշնամիներից չի եղել և հավանաբար Անգլիա է եկել առևտրական գործերով։

## Գեղարվեստական գրականության մեջ
Նորվեգացի ծովագնաց Օթթարի պատմությունը հիմք է դարձել ռուս խորհրդային գրող Վալենտին Իվանովի «Հին տարիների պատումներ» վեպի համար (1955)։ Գրելով իր ստեղծագործությունը, որն ավելի շուտ ոչ թե պատմական գործ է, այլ սլավոնական ֆանտազիա, Իվանովը տուրք է տվել խորհրդային գաղափարախոսությանը. Օթթարը ավելի շուտ յարլ է` կալվածատեր, որ ղեկավարում է վիկինգների ռազմական արշավը Արևելյան Եվրոպայի հյուսիս` Բիարմիա։

## Արտաքին հղումներ
* Օթթարի ճամփորդությունը հին անգլերենով

Կատեգորիա:Նորվեգացի ճանապարհորդներ
Կատեգորիա:Ճանապարհորդներ
Կատեգորիա:Վիկինգներ
Ֆլյոյեն

**Ֆլյոյեն** ( կամ ), լեռ (բլուր) Նորվեգիայի Հոռլան կոմսության Բերգեն քաղաքում։ Ունի 425 մետր բարձրություն։

Ֆլյոյեն լեռը Բերգենում գտնվող 15 լեռներից ամենագրավիչն է և քաղաք այցելած հյուրերի մեծ մասը պարտադիր կերպով բարձրանում է այն։ Գագաթից երևում է Բերգենի գեղեցիկ համայնապատկերը։

Լեռան լանջին կառուցված է ֆունիկուլյոր, որը ուղևորներին քաղաքի կենտրոնից 6 րոպեում տեղափոխում է դիտակետ, որը գտնվում է լեռան լանջին՝ 320 մ բարձրության վրա։ Դիտակետը գտնվում էգագաթից 1 կմ հյուսիս-արևելք։ Ֆունիկլյորը աշխատում է տարվա մեջ 12 ամիս։

## Լեռնագնացություն
Ֆլյոյեն լեռը Բերգենի տարածաշրջանում համարվում է արշավային տուրիզմի կենտրոններից մեկը։ Ստորոտից մինչև գագաթ ստեղծված են արշավային արահետներ, որոնք անցնում են անտառի միջով։

## Պատկերասրահ

Fløien.jpg|Ֆլյոյենի դիտակետը
Beautiful winter view at Fløyen.jpg|Ֆլյոյենի լանջերին տարածվող անտառը ձյան շերտի տակ
Bergen-tunliweb.jpg|Գիշերային Ֆլյոյենը
Floibanen - Bergen, Norway - panoramio.jpg|Ֆլյոյենի Ֆունիկլյորը


## Ծանոթագրություններ

## Աղբյորներ
* "Floyen.no"  Company site of the Funicalar company. 
* "Bergenbyarkiv.no" "Encyclopedia about the history in Bergen. 
* Walks and hikes on Fløyen.  

Կատեգորիա:Բերգենի աշխարհագրություն
Կատեգորիա:Հորդալան կոմսության աշխարհագրություն
Կատեգորիա:Նորվեգիայի լեռներ
Ռուզեդ

**Ռուզեդ** (), համայնք Ֆրանսիայի Նոր Ակվիտանիա մարզի Շարանտ գավառում։

Բնակչությունը 2008 թվականի դրությամբ կազմում է 266 մարդ, բնակչության խտությունը` 18.56 մարդ/կմ²։ Բնակավայրը զբաղեցնում է 14.33 կմ² տարածք։

## Աշխարհագրություն
Գտնվում է Փարիզ քաղաքից 380 կմ հարավ, Պուատիե քաղաքից` 100 կմ հարավ, Անգուլեմ քաղաքից` 32 կմ արևելք։

## Բնակչություն
**Բնակչության քանակը ըստ տարիների**

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ

## Տնտեսություն
2010 թվականին ուներ 140 աշխատունակ (15-64 տարեկան)  բնակիչ, որոնցից ակտիվ էին 105-ը, իսկ ոչ ակտիվները` 35։ Ակտիվության ցուցանիշը կազմում է 75,0 %։ 105 աշխատունակ մարդկանցից աշխատել է 92 անձ (50 տղամարդ և 42 կին)։ Գործազուրկ են եղել 13 անձ (6 տղամարդ և 7 կին)։ 35 անաշխատունակներից 4-ը եղել են աշակերտներ կամ ուսանողներ, 19-ը` թոշակառուներ, իսկ 12-ը չեն աշխատել տարբեր պատճառներով։

## Տես նաև
* Շարանտ գավառի համայնքների ցանկ

## Պատկերասրահ

Պատկեր:Rouzede preze1.JPG|Ռուզեդ
Պատկեր:Rouzede eg2.JPG|Եկեղեցու ներսը
Պատկեր:Rouzede mairie.JPG|Քաղաքապետարան


## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Շեյն Մաքմահոն

**Շեյն Բրենդոն Մաքմահոն** (, ), ամերիկացի գործարար, կիսաակտիվ պրոֆեսիոնալ ըմբշամարտիկ (ռեստլեր), «WWE» ռեստլինգի և սպորտային ժամանցի ընկերության փոքրամասնական բաժնետեր, «YOU On Demand» կազմակերպության փոխնախագահ։ Հանդես է գալիս «WWE»-ում որպես «SmackDown Live» ապրանքանիշի կոմիսիոներ։ «WWE» ընկերության նախագահ և գործադիր տնօրեն Վինս Մաքմահոնի և նախկին գործադիր տնօրեն և ԱՄՆ սենատի նախկին թեկնածու Լինդա Մաքմահոնի որդին է։

Համարվում է չորրորդ սերնդի ռեստլինգ պրոմոտեր։ 15 տարեկանից աշխատանքի է անցել «WWE»-ում (նախկինում՝ «WWF»), որ պատկանում է հորը՝ Վինս Մաքմահոն կրտսերին։ Սկզբնապես աշխատելով որպես պահեստային վաճառող, զբաղեցրել է նաև մրցավարի, պրոդյուսերի և ի վերջո ռեստլերի պաշտոններ՝ միևնույն ժամանակ դառնալով նաև ընկերության փոխնախագահը։

Որպես ռետլեր մեկական անգամներ նվաճել է WWF Եվրոպայի և WWF հարդքոր չեմպիոնական տիտղոսները, ինչպես նաև ելույթներ ունեցել բազմաթիվ փեյ-փեր-վյու իրադարձությունների գլխավոր մենամարտերում։

2009 թվականին ինքնակամ ազատել է «WWE»-ում զբաղեցրած բոլոր պաշտոններից։ 2010 թվականի տարեմուտին նշանակվել է «YOU On Demand» ժամանցային կազմակերպության գործադիր տնօրեն։ 2013-ին դարձել տվյալ ընկերության տնօրենների խորհրդի փոխնախագահ։ Որպես հեռուստատեսային կերպար, 2016 թվականի փետրվարին վերադարձել է «WWE»։

## Ծանոթագրություններ

## Արտաքին հղումներ
* Էջը WWE.com կայքում

Կատեգորիա:21-րդ դարի ամերիկացի գործարարներ
Կատեգորիա:WWE
Կատեգորիա:Ամերիկացի գործարարներ
Կատեգորիա:Ամերիկացի պրոֆեսիոնալ ըմբշամարտիկներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի ձեռնարկատերեր
Գալիլեա (լեռ)

**Գալիլեա** (), լեռնագագաթ Նորվեգիայի Շպիցբերգեն կղզեխմբի Արևմտյան Շպիցբերգեն կղզում։

Գալիլեա լեռնագագաթը իր բարձրությամբ Շպիցբերգենի հինգերորդ լեռն է։ Ունի 1637 մետ բարձրություն։ Գտնվում է Վեիդեֆյորդից արևմուտք, Նյուտոն լեռից հյուսիս-արևմուտք։

Լեռն իր անվանումը ստացել է ի պատիվ իտալացի աստղագետ Գալիլեո Գալիլեյի (1564—1642):

## Ծանոթագրություններ

## Արտաքին հղումներ
* Galileotoppen (Svalbard). 

Կատեգորիա:Լեռներ այբբենական կարգով
գ
Չեդվիկ

**Չեդվիկ** (), լեռնագագաթ Նորվեգիայի Սվալբարդ կղզեխմբի Արևմտյան Շպիցբերգեն կղզում։ Ունի 1640 մետր բարձրություն և հանդիսանում է բարձրությամբ կղզեխմբի չորրորդ լեռը։

Չեդվիկ լեռը գտնվում է Նյու-Ֆրիսլանդ թերակղզում, Վեիդֆյորդից արևմուտք։

Լեռն իր անվանումը ստացել է ի պատիվ անգլիացի ֆիզիկոս Ջեյմս Չադվիկի (1891—1974):

## Ծանոթագրություններ

## Արտաքին հղումներ
* "Geographical survey. Fjords and mountains". Statistics Norway. 22 October 2009. 

Կատեգորիա:Շպիցբերգենի լեռներ
Մանյակի

**Մանյակի** (), պաշտոնական անվանումը՝ **Մանիակյոն**, գյուղ Հունաստանի հյուսիսային հատվածում՝ Արևմտյան Մակեդոնիայի պերիֆերիայի Ֆլորինայի նոմոսում։

Մանյակին Ֆլորինայի նոմոսի կազմի մեջ է մտնում վարչատարածքային բաժանման վերաբերյալ *«Կալիկրատիս»* բարեփոխումներից հետո։

## Պատմություն

Կատեգորիա:Հունաստանի գյուղեր
Somebody to Die For

**«Somebody to Die For»** («Նա, ում համար դու կմահանաս»), բրիտանական Hurts դուետի սինգլը, որը թողարկվել է 2013 թվականի հուլիսի 21-ին։ Երգի համապրոդյուսերն է եղել նաև Dan Grech-Marguerat-ը (Լանա Դել Ռեյ, Մոբի)։

## Կատարումներ
Երգը կատարվել է 2013 թվականի հունվարին Spotify-ի ակուստիկ սեսիայի ժամանակ, ինչպես նաև 2013 թվականի մայիսի 17-ին The Sun-ի «The Biz Sessions»:

## Տեսահոլովակ
Երգի տեսահոլովակի ռեժիսորը Ֆրենկ Բորինն է, որը նաև նկարահանել է «Miracle» երգի հոլովակի երկրորդ տարբերակը 2013 թվականին։

## Ստեղծագործությունների ցանկ
* **Digital EP**
# «Somebody to Die For» (Radio Edit) — 3:20
# «Somebody to Die For» (Unplugged) — 3:27
# «Somebody to Die For» (Franz Novotny Remix) — 6:33
# «Exile» (Freemasons Club Mix) — 7:11

* **German EP**
# «Somebody to Die For» (Radio Edit) — 3:20
# «Ohne Dich» — 4:31
# «Somebody to Die For» (Unplugged) — 3:27
# «Somebody to Die For» (Franz Novotny Remix) — 6:33
# «Exile» (Freemasons Club Mix) — 7:11
# «Somebody to Die For» (Music Video) — 3:50

## Հիթ-շքերթներ

## Թողարկման պատմություն

## Ծանոթագրություններ

## Արտաքին հղումներ
* 
* Somebody to Die For երգի բառերը LyricWiki կայքում 

Կատեգորիա:2013 երգեր